November 27.

Névnapok: Virgil + Amina, Hilka, Jakab, Jákó, Jákob, Jakus, Leonarda, Virgília

Események 
 395 – Katonalázadás tör ki Konstantinápolyban.
 399 – I. Anasztáz pápa a pápai trónra lép.
 1308 – Károly Róbertet a pesti országos gyűlés királlyá választja.
 1328 – Károly Róbert városi kiváltságlevelet adományoz Körmöcbánya településnek.
 1619 – Bethlen Gábor erdélyi fejedelem csapatai elfoglalják Bécs elővárosát.
 1705 – Rákóczi Ferenc fejedelem elfogatja Forgách Simon altábornagyot
 1842 – Széchenyi István gróf akadémiai beszédében arra  figyelmeztet, hogy a magyar nyelv erőszakos terjesztése a kisebbségek között komoly veszélyekkel járhat.
 1892 – Elkezdi működését a kolozsvári első telefonközpont 62 előfizetővel
 1894 – XIII. Leó pápa bevezette a Szeplőtelen Szűz Mária Csodásérmének ünnepnapját
 1895 – Alfred Nobel végrendeletébe foglalja a Nobel-díj alapítását.
 1931 – Bemutatják a Székely István rendezte Hyppolit, a lakájt, az egyik legsikeresebb magyar filmvígjátékot.
 1945 – Az ENSZ tagja lesz Norvégia.
 1956 – A magyar kormány bejelenti, hogy a tsz-ekből bárki szabadon kiléphet.
 1965 – 35 ezren tüntetnek Washingtonban a vietnámi háború ellen.
 1962 – Nyers Rezsőt az MSZMP KB gazdaságpolitikai titkárává, Biszku Bélát a KB adminisztratív ügyekért felelős titkárává választják, és ezért kiválnak a kormányból.
 1970 – VI. Pál pápát Manila repülőterén megtámadja egy papnak öltözött bolíviai festő.
 1971 – Megérkezik a Marshoz a Marsz–2 űrszonda.
 1972 – Leonyid Iljics Brezsnyev villámlátogatásra érkezik Magyarországra, a tököli szovjet katonai reptéren váratlanul száll le. Elindulása után csak az esti órákban értesítették Kádár Jánost erről a szovjetek, és arra kérték, hogy menjen ki Tökölre. A tárgyalásokon Brezsnyev listát nyújtott át Kádár Jánosnak, amelyen a magyar reform olyan vezető egyéniségeinek nevei szerepeltek, akiknek távozását a szovjet vezetés kéri az MSZMP-től. Kádár állítólag így szólt: „egy név hiányzik a listáról, az enyém”.
 1987 – A magyar kormány dönt a világútlevél bevezetéséről (életbe lép: 1988. január 1-jén)
 1989 – Lemond Bereczky Gyula, a Magyar Televízió elnöke. Indoklása szerint „az intézményt felügyelő szervezetek kíméletlen pártharcok színterévé változtatták a szerkesztőségeket, lehetetlenné téve a munkát.”
 1997 – A Fővárosi Bíróságon megkezdődik Tocsik Márta és társainak büntetőpere.
 2007 – Annapolisban, az Amerikai Egyesült Államok védnökségével kerül megrendezésre – Mahmúd Abbász, a palesztin hatóság elnöke és Ehúd Olmert izraeli miniszterelnök találkozásával – a közel-keleti békekonferencia.
 2007 – Mihail Gorbacsov egykori szovjet vezető elnökletével tartja ülését Budapesten a Világpolitikai Fórum.
 2007 – Megegyezés nélkül érnek véget az ausztriai Badenben zajló koszovói–szerb tárgyalások.
 2009 – Robbantás történt a Szentpétervár–Moszkva között közlekedő Nyevszkij expresszen. A terrortámadásnak 39 halottja és 95 sebesültje volt.

Születések 
 1701 – Anders Celsius svéd fizikus, csillagász († 1744)
 1814 – Gábor Áron székely kisbirtokos, asztalosmester, magyar nemzeti hős, az 1848–49-es forradalom és szabadságharc ágyúöntője és tüzértisztje († 1849)
 1818 – Aron Pumnul román nyelvész († 1866)
 1853 – Báthory Romancsik Mihály magyar színházi titkár († 1888)
 1857 – Sir Charles Scott Sherrington Nobel-díjas angol fiziológus és neurológus († 1952)
 1870 – Juho Kusti Paasikivi finn politikus, köztársasági elnök († 1956)
 1874 – Háim Weizmann biokémikus, Izrael állam első elnöke († 1952)
 1874 – Joó Béla szentesi festőművész († 1909)
 1889 – Finkey József bányamérnök, egyetemi tanár, az MTA tagja († 1941)
 1892 – Pedro Salinas spanyol költő, író, esztéta († 1951)
 1903 – Lars Onsager Nobel-díjas norvég származású amerikai kémikus egyetemi tanár († 1976)
 1904 – Rösler Endre Kossuth-díjas magyar operaénekes (tenor) († 1963)
 1905 – Balázs János cigány származású magyar költő és festőművész († 1977)
 1909 – Szabó Miklós magyar operaénekes, zenei műfordító († 1999)
 1910 – Kelly Johnson amerikai mérnök, a Lockheed repülőgép-tervezője († 1990)
 1910 – Rubik Ernő gépészmérnök, repülőgép-tervező († 1997)
 1911 – Tassi Béla magyar színész († 1986)
 1915 – Babóthy Ferenc gazdálkodó, politikus, országgyűlési képviselő († 2004)
 1913 – Benda Kálmán magyar történész, akadémikus († 1994)
 1921 – Pilinszky János Kossuth-díjas magyar költő († 1981)
 1921 – Alexander Dubček szlovák politikus, Csehszlovákia vezetője († 1992)
 1924 – Matúz Józsefné a magyarországi TV-Híradó alapító főszerkesztője († 2007)
 1925 – Marshall Thompson amerikai színész († 1992)
 1927 – Vendégh Ferenc közgazdász, agrármérnök, mezőgazdasági és élelmezésügyi miniszterhelyettes (1980-1982)
 1928 – Kamondy László József Attila-díjas magyar író, drámaíró († 1972)
 1930 – Krassó Miklós magyar filozófus († 1986)
 1934 – Lukács Lóránt Balázs Béla-díjas magyar operatőr, filmrendező
 1939 – Laurent-Désiré Kabila, a Kongói Demokratikus Köztársaság elnöke († 2001)
 1939 – Kozma István olimpiai bajnok magyar birkózó († 1970)
 1939 – Detrekői Ákos egyetemi tanár, a BME rektora, a Magyar Rektori Konferencia elnöke, az MTA tagja († 2012) 
 1939 – Beke Margit magyar egyháztörténész, történelem-orosz szakos középiskolai tanár, az MTA doktora (2008) a történelemtudomány kandidátusa (1995)
 1940 – Bruce Lee amerikai születésű kínai harcművész, színész († 1973)
 1942 – Jimi Hendrix amerikai rockzenész, legendás gitáros, énekes († 1970)
 1945 – Takács Gyula magyar színész
 1954 – Bácskai János magyar színművész
 1956 – William Fichtner amerikai színész
 1957 – Kennheson (Kenneth Henry Acheson) brit autóversenyző
 1960 – Julija Volodimirivna Timosenko ukrán politikus, miniszterelnök
 1961 – Laura del Sol spanyol flamenco-táncosnő, színésznő
 1961 – Samantha Bond angol színésznő (James Bond-filmek, Erik, a viking)
 1973 – Urházy Gábor László magyar színész 
 1975 – Kalmár Péter magyar hegedűművész, nemzetközi együttműködési szakértő 
 1978 – Radek Štěpánek cseh teniszező
 1978 – Olasz Attila magyar kick-boxos
 1981 – Matthew Taylor angol labdarúgó
 1986 – Sopronyi Anett magyar kézilabdázó
 1988 – Boris Martinec horvát műkorcsolyázó
 1988 – Josip Gluhak horvát műkorcsolyázó
 1990 – Shane Haboucha amerikai színész
 1990 – Ancsin Gábor magyar kézilabdázó
 1992 – Jámbor Nándor magyar színész

Halálozások 
 i. e. 8 – Quintus Horatius Flaccus római költő (* i. e. 65)
 395 – Rufinus bizánci miniszter (meggyilkolták) (* 330 körül)
 511 – I. Klodvig frank király a száli frank Meroving dinasztia egyik királya (* 466 körül)
 602 – Maurikiosz, bizánci császár 582-től haláláig. II. Tiberiosz testőrparancsnoka, veje és utódja (* 539)
 1252 – Kasztíliai Blanka Franciaország királynéja és több alkalommal régense (* 1188)
 1307 – Monoszló Péter erdélyi püspök (* ?)
 1570 – Jacopo Sansovino olasz szobrász, műépítész, a reneszánsz stílus képviselője (* 1486)
 1836 – Ürményi Miksa magyar királyi tanácsos, kamarás (* 1775)
 1852 – Ada Lovelace grófné, Byron angol költő leánya, az első női programozó, Charles Babbage szerzőtársa (* 1815)
 1880 – Gottfried Capesius magyar evangélikus gimnáziumi igazgató (* 1815)
 1895 – Ludwig Reissenberger erdélyi szász történész (* 1819)
 1895 – ifj. Alexandre Dumas francia regényíró, Id. Alexandre Dumas fia (* 1824)
 1909 – Joó Béla szentesi festőművész (* 1874)
 1940 – Nicolae Iorga román író, politikus (* 1871)
 1951 – Binder Ottó magyar katona, olimpikon és huszártábornok, akit osztályidegennek nyilvánítottak (* 1889)
 1953 – Eugene O’Neill Irodalmi Nobel-díjas amerikai drámaíró (* 1888)
 1955 – Arthur Honegger svájci származású francia zeneszerző, a „Hatok” egyike (* 1892)
 1958 – Beniczky Elemér magyar földbirtokos, szolgabíró, országgyűlési képviselő (* 1872)
 1975 – Korach Mór Kossuth-díjas vegyészmérnök, az MTA tagja, a műszaki kémia úttörő alakja (* 1888)
 1980 – Hepp Ferenc sportvezető, pszichológus, testnevelőtanár (* 1909)
 1980 – Kicsi Antal magyar irodalomkritikus, műfordító (* 1936)
 1981 – Lotte Lenya (er. Karoline Wilhelmine Blamauer) német énekesnő, színésznő (* 1898)
 1982 – ifj. Xántus János magyar tudományos szakíró, földrajztanár, id. Xántus János fia (* 1917)
 1991 – Hadics László kétszeres Jászai Mari-díjas magyar színész, érdemes és kiváló művész (* 1927)
 1994 – Fernando Lopes-Graça portugál zeneszerző, karmester (* 1906)
 1995 – Giancarlo Baghetti olasz autóversenyző (* 1934)
 2005 – Strém Kálmán zeneszociológus, hangversenyrendező (* 1934)
 2006 – Határ Győző Kossuth-díjas magyar író (* 1914)
 2009 – Melis György Kossuth-díjas magyar operaénekes bariton (* 1923)
 2011 – Ken Russell brit rendező, forgatókönyvíró, színész és producer (* 1927)
 2013 – Solymár József magyar író, újságíró, forgatókönyvíró (* 1929)
 2014 – Bárándy György magyar ügyvéd (* 1919)
 2016 – Hopp-Halász Károly Munkácsy Mihály-díjas magyar képzőművész (* 1946)
 2022 – Csapó Gábor olimpiai bajnok, 272-szeres magyar válogatott vízilabdázó (* 1950)

Nemzeti ünnepek, emléknapok, világnapok

Jegyzetek

Források 
  Országos Széchényi Könyvtár - Neumann-ház: JELES NAPOK – multimédiás oktatási segédanyag 

November napjai